Σε ποια θέση στην Ε.Ε. ορίστηκε ο καθηγητής του ΠΑΜΑΚ Δ. Σκιαδάς

Ο καθηγητής Ευρωπαϊκής Διακυβέρνησης στο Τμήμα Διεθνών & Ευρωπαϊκών Σπουδών του Πανεπιστημίου Μακεδονίας Δημήτρης Σκιαδάς ορίστηκε μέλος του Διοικητικού Συμβουλίου του Ευρωπαϊκού Κέντρου για την ανάπτυξη της Επαγγελματικής Κατάρτισης (CEDEFOP) το οποίο εδρεύει στη Θεσσαλονίκη.

Ορίστηκε ως εκπρόσωπος της Ελλάδας μετά από απόφαση του Συμβουλίου Υπουργών της Ε.Ε. και πρόταση της Υπουργού Παιδείας της Ελλάδας Νίκης Κεραμέως.

Ο κ. Σκιαδάς στο παρελθόν έχει διατελέσει γενικός γραμματέας Εμπορίου στο Υπουργείο Ανάπτυξης, ειδικός γραμματέας Ευρωπαϊκής Ένωσης και Διαχείρισης Ευρωπαϊκών Προγραμμάτων στο Υπουργείο Παιδείας και εκτελεστικός γραμματέας στην Περιφέρεια Νοτίου Αιγαίου